Diari Oficial de la Generalitat Valenciana


Sumari del DOGV 7028, del 21-05-2013 (2013/4850)

RESOLUCIÓ d'11 d'abril de 2013, de la Direcció General d'Ordenació, Avaluació, Investigació, Qualitat i Atenció al Pacient, per la qual es renova l'autorització per a l'extracció d'òrgans i teixits de donants difunts a l'Hospital de Torrevieja.
----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7028

Data del DOGV
:   21-05-2013

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2013/4850


Data del document
:   11-04-2013

Organisme emissor
:   Conselleria de Sanitat

Tipus de document
:   Resolució

Descriptors 

:   * establiment hospitalari

RESOLUCIÓ d'11 d'abril de 2013, de la Direcció General d'Ordenació, Avaluació, Investigació, Qualitat i Atenció al Pacient, per la qual es renova l'autorització per a l'extracció d'òrgans i teixits de donants difunts a l'Hospital de Torrevieja. [2013/4850]  
L'Hospital de Torrevieja, va obtindre l'autorització per a efectuar l'extracció d'òrgans i teixits de donants difunts per mitjà de la resolució de la Conselleria de Sanitat de 14 de març de 2008.  
Frank Leyn Vanderswalm, director de l'Hospital de Torrevieja, va presentar la sol·licitud de renovació d'autorització per a extracció d'òrgans i teixits de donants difunts de l'Hospital de Torrevieja amb data 8 de març de 2013.  
La Direcció General d'Assistència Sanitària i el director del Programa de Trasplantaments de la Comunitat Valenciana informen favorablement la renovació sol·licitada.  
  
Fonaments jurídics  
1. La Direcció General d'Ordenació, Avaluació, Investigació, Qualitat i Atenció al Pacient de la Conselleria de Sanitat és la competent en virtut del que disposa l'Orde de 26 de febrer de 2008, de la Conselleria de Sanitat, sobre l'autorització sanitària de centres sanitaris de la Comunitat Valenciana per a la pràctica d'activitats d'extracció i trasplantament d'òrgans, teixits i cèl·lules, el Decret 176/2004, de 24 de setembre, del Consell de la Generalitat, sobre l'autorització sanitària i el Registre Autonòmic de Centres, Servicis i Establiments Sanitaris i el Decret 191/2012, de 21 de desembre, del Consell, pel qual s'aprova el Reglament Orgànic i Funcional de la Conselleria de Sanitat i es regulen els òrgans de gestió de l'Agència Valenciana de Salut.  
  
2. S'acomplix el que determina el Reial Decret 1723/2012, de 28 de desembre, pel qual es regulen les activitats d'obtenció, utilització clínica i coordinació territorial dels òrgans humans destinats a trasplantament i s'establixen els requisits de qualitat i seguretat, el Reial Decret 1301/2006, de 10 de novembre, pel qual s'establixen les normes de qualitat i seguretat per a la donació, l'obtenció, l'avaluació, el processament, la preservació, l'emmagatzematge i la distribució de cèl·lules i teixits humans, i també el que establix l'Orde de 26 de febrer de 2008, de la Conselleria de Sanitat.  
Vistos els antecedents de fet i preceptes legals citats que li són d'aplicació, resolc:  
  
Renovar l'autorització per a l'extracció d'òrgans i teixits de donants difunts a l'Hospital de Torrevieja. Esta autorització és vàlida per un període de cinc anys, a partir de la data de la present resolució.  
  
L'autorització es podrà revocar en qualsevol moment, si s'alteren o deixen de complir-se els requisits i condicions que l'han fet possible.  
  
Als efectes de l'activitat que s'autoritza, el centre queda sotmés a la inspecció i el control de la Conselleria de Sanitat.  
Esta resolució es notifica a les persones interessades, amb l'advertiment que no posa fi a la via administrativa i que contra la qual poden interposar un recurs d'alçada davant del conseller de Sanitat, en el termini d'un mes comptat des de l'endemà de la data de notificació.  
  
València, 11 d'abril de 2013.- La directora general d'Ordenació, Avaluació, Investigació, Qualitat i Atenció al Pacient: Teresa de Rojas Galiana.